b'\n_START_ARTICLE_\nJive (tanssi)\n_START_PARAGRAPH_\nJive on 1940-luvulla kehitetty paritanssi. Suomessa jive oli yleinen tanssi 1950\xe2\x80\x9360-luvuilla, mutta sen suosio on hieman hiipunut kilpatanssikuvioiden ulkopuolella. Jive-musiikkia soitetaan lavoilla 1 - 3 kertaa illassa, eli 2 - 6 kappaletta. Jive-musiikkiin sopii parhaiten (oikeastaan ainoastaan) jivenaskellus. "Tanssikansa" tanssii t\xc3\xa4ll\xc3\xb6in aina jive\xc3\xa4. Alaa ovat vallanneet fusku ja bugg. Fuskua tanssitaan kuitenkin p\xc3\xa4\xc3\xa4asiassa foksimusiikkiin ja buggia tasatahtiseen musiikkiin._NEWLINE_Jiven askelkuvio vaatii etenkin nopeassa musiikissa melko nopeita jalkoja. Eri l\xc3\xa4hteiss\xc3\xa4 optimitempoksi m\xc3\xa4\xc3\xa4ritell\xc3\xa4\xc3\xa4n 42\xe2\x80\x9346 tahtia/min. Lavatansseissa ja muussa vapaa-ajan tanssimisessa tanssia joudutaan hyvin usein tanssimaan hitaammallakin tempolla. Nopeampikin musiikki k\xc3\xa4y, mutta vaatii tanssijalta jo huomattavasti enemm\xc3\xa4n. Jive on kaikista nopein kilpatanssi._NEWLINE_Jive\xc3\xa4 tanssitaan paritanssina nelijakoiseen musiikkiin. Jive on siis my\xc3\xb6s kilpatanssi, joka lasketaan latinalaistanssien joukkoon.'